CELEX: 52021DP0218
Language: bg
Date: 2021-05-18 00:00:00
Title: Решение на Европейския парламент от 18 май 2021 г. относно предложението за назначаване на председател на Европейския орган за застраховане и професионално пенсионно осигуряване (EIOPA) (N9-0022/2021 — C9-0163/2021 — 2021/0901(NLE))

12.1.2022   
            
            
               BG
            
            
               Официален вестник на Европейския съюз
            
            
               C 15/230
            
         
      P9_TA(2021)0218
      Назначаване на председателя на Европейския орган за застраховане и професионално пенсионно осигуряване — кандидат: Петра Хиелкема
      Решение на Европейския парламент от 18 май 2021 г. относно предложението за назначаване на председател на Европейския орган за застраховане и професионално пенсионно осигуряване (EIOPA) (N9-0022/2021 — C9-0163/2021 — 2021/0901(NLE))
      (Одобрение)
      (2022/C 15/26)
      
         Европейският парламент,
      
                  —
               
               
                  като взе предвид списъка с предварително подбрани квалифицирани кандидати за длъжността председател на Европейския орган за застраховане и професионално пенсионно осигуряване (EIOPA) от 22 март 2021 г., изготвен от Съвета на надзорниците на EIOPA,
               
            
                  —
               
               
                  като взе предвид писмото на Съвета от 6 май 2021 г., с което Петра Хиелкема беше предложена за председател на Европейския орган за застраховане и професионално пенсионно осигуряване (C9-0163/2021),
               
            
                  —
               
               
                  като взе предвид член 48, параграф 2 от Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейския орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (1),
               
            
                  —
               
               
                  като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС (2),
               
            
                  —
               
               
                  като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация (3),
               
            
                  —
               
               
                  като взе предвид член 131 от своя Правилник за дейността,
               
            
                  —
               
               
                  като взе предвид доклада на комисията по икономически и парични въпроси (A9-0162/2021),
               
            
                  А.
               
               
                  като има предвид, че мандатът на председателя на Европейския орган за застраховане и професионално пенсионно осигуряване приключи на 28 февруари 2021 г.;
               
            
                  Б.
               
               
                  като има предвид , че на 6 май 2021 г. Съветът предложи Петра Хиелкема да бъде назначена за председател на Европейския орган за застраховане и професионално пенсионно осигуряване с мандат от пет години в съответствие с член 48, параграфи 2 и 3 от Регламент (ЕС) № 1094/2010;
               
            
                  В.
               
               
                  като има предвид, че на 10 май 2021 г. комисията по икономически и парични въпроси проведе изслушване на Петра Хиелкема, по време на което тя направи встъпително изявление и след това отговори на въпросите, зададени от членовете на комисията;
               
            
               
                  1.
               
               
                  одобрява назначаването на Петра Хиелкема за председател на Европейския орган за застраховане и професионално пенсионно осигуряване;
               
            
               
                  2.
               
               
                  възлага на своя председател да предаде настоящото решение съответно на Съвета, на Комисията, на Европейския орган за застраховане и професионално пенсионно осигуряване, както и на правителствата на държавите членки.
               
            
         (1)  ОВ L 331, 15.12.2010 г., стр. 48.
      
         (2)  ОВ C 23, 21.1.2021 г., стp. 105.
      
         (3)  Приети текстове, P9_TA(2020)0017.